บิ๊กซันไชน์ ลั่นสิ้นปี พลิกฟื้นกำไร
&nbsp;&#8220;ชวนพิศ&#8221;&nbsp; อดีตเจ้าแม่การเคหะแห่งชาติ&nbsp; อาสาพลิกฟื้นซันไชน์ คอร์ปอเรชั่น ( SSE )&nbsp; ขอเวลาล้างและสร้างภาพลักษณ์ใหม่ให้ซันไชน์ มั่นใจลงทุนรพ.ตะวันออก ต่อยอดธุรกิจเพิ่มความแข็งแกร่ง ลั่น สิ้นปีพลิกฟื้นผลดำเนินงานเป็นกำไร
3 ส.ค. 2553

“ชวนพิศ”  อดีตเจ้าแม่การเคหะแห่งชาติ  อาสาพลิกฟื้นซันไชน์ คอร์ปอเรชั่น ( SSE )  ขอเวลาล้างและสร้างภาพลักษณ์ใหม่ให้ซันไชน์ มั่นใจลงทุนรพ.ตะวันออก ต่อยอดธุรกิจเพิ่มความแข็งแกร่ง ลั่น สิ้นปีพลิกฟื้นผลดำเนินงานเป็นกำไร
นางชวนพิศ ฉายเหมือนวงศ์ กรรมการผู้จัดการ บริษัท ซันไชน์ คอร์ปอเรชั่น ( SSE ) เปิดตัวครั้งแรกหลังเข้ารับตำแหน่งว่า มีความตั้งใจที่จะปรับเปลี่ยนภาพลักษณ์ของ SSE ซึ่งใช้เวลาจากนี้ไม่เกิน 2 ปี ทำบริษัทให้มีความโปร่งใส ชัดเจน วางกฎระเบียบขั้นตอนให้ถูกต้อง ทั้งการปฏิบัติงานและการลงทุน รวมทั้งพยายามทำให้ผลดำเนินงานมีกำไรตอบแทนผู้ถือหุ้น มั่นใจสิ้นปีนี้ พลิกฟื้นผลดำเนินงานเป็นกำไร จากธุรกิจบริษัทลูกและการลงทุนใน โรงพิมพ์ตะวันออก ( EPCO ) ปัจจุบัน SSE มีขาดทุนสะสม ประมาณ 100 ล้านบาท มีแผนล้างให้หมดในปี 2554 
“ การมารับตำแหน่งที่ซันไชน์ เป็นงานที่ท้าทาย แต่ไม่รู้สึกลำบากใจ จะขอใช้เวลาจากนี้ไม่เกิน 2 ปี ปรับเปลี่ยนภาพพจน์ให้เป็นบริษัทลงทุนที่มีความแข็งแรง”